CELEX: 62012CA0302
Language: hr
Date: 2013-11-21 00:00:00
Title: Predmet C-302/12: Presuda Suda (drugo vijeće) od 21. studenoga 2013. (zahtjev za prethodnu odluku koji je uputio Hoge Raad der Nederlanden — Nizozemska) — X protiv Minister van Financiën (Zahtjev za prethodnu odluku — Članak 43. UEZ-a — Motorna vozila — Uporaba osobnog motornog vozila u državi članici koje je registrirano u drugoj državi članici — Istovremeno oporezivanje vozila u jednoj državi članici prilikom prve uporabe nacionalne cestovne mreže i u drugoj državi članici prilikom njegove registracije — Uporaba vozila jednog državljanina kako za privatne svrhe tako i za svrhu putovanja iz države članice porijekla na radno mjesto koje se nalazi u drugoj državi članici)

8.2.2014   
            
            
               HR
            
            
               Službeni list Europske unije
            
            
               C 39/6
            
         Presuda Suda (drugo vijeće) od 21. studenoga 2013. (zahtjev za prethodnu odluku koji je uputio Hoge Raad der Nederlanden — Nizozemska) — X protiv Minister van Financiën
   (Predmet C-302/12) (1)
   
   (Zahtjev za prethodnu odluku - Članak 43. UEZ-a - Motorna vozila - Uporaba osobnog motornog vozila u državi članici koje je registrirano u drugoj državi članici - Istovremeno oporezivanje vozila u jednoj državi članici prilikom prve uporabe nacionalne cestovne mreže i u drugoj državi članici prilikom njegove registracije - Uporaba vozila jednog državljanina kako za privatne svrhe tako i za svrhu putovanja iz države članice porijekla na radno mjesto koje se nalazi u drugoj državi članici)
   2014/C 39/09
   Jezik postupka: nizozemski
   
      Sud koji je uputio zahtjev
   
   Hoge Raad der Nederlanden
   
      Stranke glavnog postupka
   
   
      Tužitelj: X
   
      Tuženik: Minister van Financiën
   
      Predmet
   
   Zahtjev za prethodnu odluku — Hoge Raad der Nederlanden — Tumačenje članaka 21., 45., 49. i 56. UFEU-a — Nacionalno zakonodavstvo koje predviđa porez na registraciju vozila prilikom prve uporabe vozila na nacionalnoj cestovnoj mreži — Obveznik plaćanja poreza je osoba koja prebiva u dvije države članice od kojih je jedna predmetna država članica u kojoj stalno uporabljuje svoje vozilo — Vozilo registrirano u drugoj državi članici — Izvršavanje poreznih ovlasti dviju država članica
   
      Izreka
   
   Članak 43. UEZ-a treba tumačiti tako da se ne protivi propisu države članice koji predviđa porez koji se plaća prilikom prve uporabe nacionalne cestovne mreže za registrirano vozilo za koje je već plaćen porez prilikom njegove registracije u drugoj državi članici, u slučaju kad je vozilo namijenjeno stvarnoj i dugotrajnoj uporabi uglavnom u tim dvjema državama članicama ili kad je takvo vozilo stvarno već upotrebljavano na taj način, pod uvjetom da taj porez nije diskriminirajući.
   
      (1)  SL C 287, 22.9.2012.